EkBass/fiwiki-20250220-pages-articles huggingface dataset:
Daniela Vismane

Daniela Vismane (s. 10. elokuuta 2000) on latvialainen tennispelaaja. Hän on sijoittunut junioreiden maailmanlistalla parhaimmillaan 17:nneksi helmikuussa 2018. Hän edusti Latviaa Fed Cupissa ensimmäisen kerran vuonna 2017. == Lähteet == == Aiheesta muualla == * * Luokka:Latvialaiset tennispelaajat Luokka:Vuonna 2000 syntyneet Luokka:Elävät henkilöt
Arsiansaari

Arsiansaari () on entinen kylä Leningradin alueen Jaaman piirin Narvusin kunnassa Venäjällä. Se sijaitsi Rosonajoen varrella noin kuusi kilometriä Suuresta-Narvusista etelään. Rosonajoen kylä mainitaan ensimmäisen kerran Novgorodin Šelonin viidenneksen verokirjassa vuonna 1571. 1580-luvun ruotsalaismiehityksen aikana se esiintyy nimillä Årsia, Arsia ja Artzia. 1600-luvulla erotettiin ”Ruhtinaan Arsia” eli Suuri-Arsia sekä Pieni-Arsia, jota kutsuttiin Saarenkyläksi tai Arsiansaareksi. Suuri-Arsia lakkasi olemasta vuonna 1802, jolloin Iittovan kartanon omistaja karkotti sen asukkaat Siperiaan. Vuonna 1848 Arsiansaaressa asui 74 inkerinsuomalaista, jotka kuuluivat Kosemkinan luterilaiseen seurakuntaan. Iittovan kartanon omistanut Karl Robert von Nesselrode luovutti heidät samana vuonna velkojensa korvauksena valtiolle. Arsiansaaren suomalaissukuja olivat Husu, Hyvönen, Jussila, Kaulio, Lahna, Lallu, Molo, Orpo, Roju ja Saarni. Vuonna 1862 kylässä oli 14 taloa ja 81 asukasta . Vuonna 1899 Arsiansaari kuului kyläkuntana Narvusin volostiin. Sen 122 asukasta olivat kaikki suomalaisia ja yhtä lukuun ottamatta uskonnoltaan luterilaisia. Tarton rauhan jälkeen Neuvosto-Venäjän ja Viron raja kulki Rosonajokea pitkin. Venäjän puolelle jäänyt Arsiansaari lienee hävinnyt toiseen maailmansotaan mennessä, kun taas Viron puolelle syntyi uusi kylä Uusi-Arsia. Sodan jälkeen sen rakennukset siirrettiin muihin kyliin. ==Lähteet== Luokka:Jaaman piiri Luokka:Kosemkinan kylät
Bagdadin varas

Bagdadin varas voi tarkoittaa ainakin seuraavia: * Bagdadin varas (The Thief of Bagdad), Raoul Walshin ohjaama elokuva vuodelta 1924 * Bagdadin varas (The Thief of Bagdad), elokuva vuodelta 1940, ohjaajina Michael Powell, Ludwig Berger ja Tim Whelan * Bagdadin varas eli Bagdadin veijari (Il ladro di Bagdad), italialais-ranskalainen elokuva vuodelta 1961 * Bagdadin varas (The Thief of Baghdad), Clive Donnerin ohjaama televisioelokuva vuodelta 1978.
Luv

Luv tai LUV voi tarkoittaa ainakin seuraavia: * Yritä kerran minun vaimoni kanssa (Luv), komediaelokuva vuodelta 1967 * LUV eli Learning Uncle Vincent, rikosdraamaelokuva vuodelta 2012 * Luv’, 1970-luvulla perustettu alankomaalainen tyttöyhtye * Helly Luv, Suomessa varttunut kurdilainen näyttelijä ja laulaja.
Bank of Beijing

Bank of Beijing () aiemmalta nimeltään Beijing City Commercial Bank) on suuri kiinalainen pankki, jonka kotipaikka on Peking. Talousjulkaisu Forbesin maailman suurimpien julkisesti noteerattujen yritysten Forbes Global 2000 -listalla Bank of Beijing oli vuonna 2016 sijalla 254 ollen samalla 34. suurin kiinalainen pörssiyritys. Pankin markkina-arvo oli 20 miljardia Yhdysvaltain dollaria (toukokuussa 2016) ja liikevaihto 13,6 miljardia USD (2015). Vuoden 2015 lopussa henkilökuntaan kuului runsas 13 700 työntekijää. Pankin osake noteerataan ainakin Shanghain pörssissä. Taseensa perusteella (281,11 mrd. USD) pankki luokiteltiin vuonna 2016 maailman 79. suurimmaksi julkisesti noteeratuksi pankiksi. Tällä mittarilla kiinalaispankki oli samaa kokoluokkaa kuin ruotsalainen Svenska Handelsbanken. == Lähteet == == Aiheesta muualla == Luokka:Kiinalaiset pankit Luokka:Kiinalaiset pörssiyhtiöt Luokka:Peking
Sixtus Syrjänen

Simeon Sixtus Syrjänen (30. toukokuuta 1876 Sääksmäki – 4. syyskuuta 1970 Tampere) oli suomalainen insinööri ja yritysjohtaja.Oy Sahanterä - täydentäviä yhtiötietoja (Pörssitieto G. Kock)Sahanterän historiikki (Pörssitieto G. Kock)60 vuotta, Aamulehti, 30.05.1936, nro 144, s. 4, Kansalliskirjaston digitaaliset aineistot Sixtus Syrjänen työskenteli aluksi paperi- ja konetehtaissa ja kävi Helsingin teollisuuskoulun koneenrakennsukurssin sekä Polyteknillisen opiston sähköteknillisen kurssin. Syrjänen oli aluksi Forssa Oy:n konepajan johtajana. Hän muutti 1906 Tampereen Epilään ja oli työssä Tampereen Konetehtaan piirustuskonttorissa. Hän perusti yhdessä kunnallisneuvos Otto Thunebergin kanssa Epilään sahanteriä ja muita koneenteriä valmistaneen Oy Sahanterän vuonna 1910. Thunebergin maille rakennettu yhtiön tehdas aloitti toimintansa 1911. Syrjänen toimi yhtiön teknillisenä ja toimitusjohtajana. Vuonna 1911 Syrjänen ja Thuneberg perustivat myös viereisellä tontilla toimineen Epilän Konepaja Oy:n.Mervi Kaarninen: Oy Sahanterä (Koskesta voimaa -sivusto) Oy Sahanterä valmisti kehäsahoja ja sirkkeleitä, pilkkomiskoneen teriä ja vuodesta 1930 alkaen myös viiloja. Yhtiö kasvoi nopeasti ensimmäisen maailmansodan aikana Venäjän viennin ansiosta ja tehdasta laajennettiin 1917. Suomen sisällissodan aikana Sahanterän konttori ja varastorakennukset sekä Epilän Konepajan tehdasrakennus ja isännöitsijän talo paloivat 29. maaliskuuta 1918 Epilässä käytyjen taisteluiden aikana. Molempien yhtiöiden toimitilat rakennettiin uudelleen sodan jälkeen. 1930-luvun lamakauden aikana Sahanterän tilaukset vähenivät ja työväkeä jouduttiin samoin vähentämään. Syrjänen järjesti osalle työntekijöistä väliaikaista työtä aloittamalla asuintalonsa Rauhanlinnan puistossa Porin radan vieressä roomalaistyylisen kylpylän rakennustyöt. Puutarhaan muodostuneen lammen rannalle rakennettiin betoninen puolipyöreä paviljonki ja lammen yli takorautainen kaarisilta. Suhdanteiden parannuttua kylpylän rakentajat palasivat työhön takaisin tehtaalle. Sahanterän palveluksessa oli 1930-luvun lopulla 69 henkilöä. Syrjänen siirsi jo 1930-luvulla osan Sahanterän osakkeista pojalleen Tauno Syrjäselle (1905–1988). Vuonna 1979 yhtiön osakkeet siirtyivät kaupalla Säästöpankkien Kiinteistönvälitys Oy:lle. Yhtiö muutettiin asunto-osakeyhtiöksi ja tehtaan paikalle rakennettiin rivitaloja. Syrjäsen asuintalo Rauhanlinna purettiin 1988 ja sen tilalle rakennettiin rivitaloja. Rauhanlinnan puutarhaan rakennetun kylpylän rauniot ovat säilyneet. Epilän kylpylä oli ainoa lajissaan, Yle uutiset 9.11.2009 Syrjänen oli Pohjois-Pirkkalan kunnanvaltuuston jäsenenä ja toimi kunnan tilintarkastajana. == Lähteet == Luokka:Suomalaiset insinöörit Luokka:Suomalaiset yrittäjät Luokka:Vuonna 1876 syntyneet Luokka:Vuonna 1970 kuolleet
North East Line

North East Line on Singaporen Mass Rapid Transit -metrojärjestelmän linja. Se avattiin liikenteelle 20. kesäkuuta 2003. 20 kilometrin pituisella linjalla on 16 asemaa. Se kulkee kokonaan maan alla ja on täysin automatisoitu. North East Line on North South Linen ja East West Linen jälkeen MRT:n kolmanneksi vanhin linja. Sen rakentamista ehdotettiin jo 1990-luvun puolivälissä, mutta linjan päässä olevat Sengkangin ja Punggolin lähiöt eivät olleet vielä tarpeeksi kehittyneitä. Niinpä linjan rakentaminen aloitettiin vasta vuonna 1997. == Lähteet == Luokka:Mass Rapid Transit (Singapore)
Hua Xia Bank

Hua Xia Bank (; myös muodossa Huaxia Bank) on suuri kiinalainen liikepankki, jonka kotipaikka on Peking. Talousjulkaisu Forbesin maailman suurimpien julkisesti noteerattujen yritysten Forbes Global 2000 -listalla Hua Xia Bank oli vuonna 2016 sijalla 245 ollen samalla listan 33. suurin kiinalainen pörssiyritys. Pankin markkina-arvo oli 16,7 miljardia Yhdysvaltain dollaria (toukokuussa 2016) ja liikevaihto 16,93 miljardia USD (2015). Vuoden 2015 lopussa pankin henkilökuntaan kuului runsas 34 000 ihmistä. Pankin osake noteerataan ainakin Shanghain pörssissä. Taseensa perusteella (311,20 mrd. USD) pankki luokiteltiin vuonna 2016 maailman 73. suurimmaksi julkisesti noteeratuksi pankiksi. == Lähteet == Luokka:Kiinalaiset pankit Luokka:Kiinalaiset pörssiyhtiöt Luokka:Peking
Mars Observer

Mars Observer (tunnettiin myös nimellä Mars Geoscience/Climatology Orbiter) oli Nasan 1018 kilogrammaa painava avaruusluotain, joka laukaistiin Marsiin 25. syyskuuta 1992NASA Program & Missions, Mars Observer Cape Canaveral Air Force Stationin laukaisukompleksi 40:stä, Floridasta. Luotaimen oli tarkoitus tutkia Marsin pintaa, ilmakehää, ilmastoa ja magneettikenttää. Elokuun 21. päivä 1993, kolme päivää ennen Marsin kiertoradalle saapumistaan, yhteys luotaimeen katkesi. Yrityksistä huolimatta luotaimeen ei saatu enää luotua yhteyttä. Naval Research Laboratoryn tekemässä tutkimuksessa todennäköisimmäksi syyksi yhteyden katkeamiselle epäiltiin repeämää luotaimen propulsiojärjestelmän polttoaineen paineistussäiliössä.NASA Mars Observer Failure Board Press Release Uskotaan, että hypergolinen polttoaine pääsi vuotamaan järjestelmässä venttiilien yli luotaimen ollessa matkalla kohti Marsia. Tämän seurauksena polttoaine ja hapetin pääsivät yhdistymään ennenaikaisesti, ennen kuin ne saavuttivat polttokammion. Vuotava kaasu ja polttoaine aiheuttivat luotaimen hallitsemattoman pyörimisen ja saivat sen menemään "epävarmuustilaan". Tämä häiritsi tallennettua komentosarjaa eikä radiolähetin enää käynnistynyt. Luotaimen tärkeimmät tieteelliset tavoitteet olivat määrittää Marsin pintamateriaalin globaali aineellinen ja mineraloginen luonne, määrittää Marsin topografia ja painovoimakenttä, osoittaa Marsin magneettikentän luonne, ottaa selvää volatiilien ja pölyn hetkellisestä avaruudellisesta jakautumisesta, runsaudesta, alkuperistä ja niiden muodastamista doliineista sekä tutkia Marsin ilmakehän rakennetta ja kiertoliikettä.Mars Observer, NSSDC Master Catalog Tehtävän kokonaiskustannukseksi on arvioitu 813 miljoonaa dollaria. ==Lähteet== ==Aiheesta muualla== Luokka:Mars-luotaimet
HarbourFrontin metroasema

HarbourFront on Singaporen Mass Rapid Transit -metrojärjestelmän asema Bukit Merahissa Singaporen keskisellä suuralueella. Se avattiin 20. kesäkuuta 2003 North East Linen asemana. Vaihtoyhteys Circle Linelle avautui 8. lokakuuta 2011. HarbourFront on molempien linjojen pääteasema. == Junat == Pääteasema Ensimmäinen juna Viimeinen juna ma – la su & yleinen vapaa joka päivä North East Line NE17 Punggol 6:00 6:20 23:55 Circle Line CC1 Dhoby Ghaut 5:30 5:51 23:04 CC7 Mountbatten – – 23:40 CC12 Bartley – – 0:04 == Lähteet == == Aiheesta muualla == * HarbourFrontin metroasema Singaporen liikennelaitoksen sivuilla Luokka:Mass Rapid Transitin asemat
Merityötulo

Merityötulo on palkka tai rahanarvoinen etuus, joka saadaan aluksen liikennöintiin liittyvästä työstä laivaisännän tai muun aluksen liikennöintiä hoitavan työnantajan palveluksessa. Tulo voi olla merityötuloa vain, jos alusta käytetään ulkomaanliikenteeseen tai verovuoden aikana pääasiassa saaristoalueen ulkopuolella tapahtuvaan rannikkoliikenteeseen. ==Lähteet== Luokka:Raha
Muistiarkkitehtuuri

Muistiarkkitehtuuri on tietokoneen muistin käsittelymalli. Tietokoneen muistirakenne voidaan jakaa kahteen seuraavasti: * Von Neumannin arkkitehtuuri * Harvardin arkkitehtuuri Tietokoneen muisti tietokonejärjestelmissä voi olla jaettu suorittimien välillä (Shared memory) tai hajautettu (Distributed memory) klusterin tapauksessa. ==Ryhmittely== Lisäksi muistin jako moniprosessointitietokoneissa voidaan ryhmitellä seuraavasti: * Uniform Memory Access (UMA) ** jaetun muistin arkkitehtuuri moniprosessoritietokoneissa, jossa viive muistikäsittelyssä on sama riippumatta mikä suoritin käyttää muistia ** tyypillisesti vastakohtana NUMA-arkkitehtuurille * Cache-Only Memory Access (COMA) ** moniprosessoritietokoneiden muistiarkkitehtuuri, joka pyrkii vähentämään muistikopioita NUMA-malliin verrattuna ** laitteistotason synkronisaatio välimuistin yhtenäisyydelle * Non-uniform Memory Access (NUMA) ** jaetun muistin arkkitehtuuri, jossa viive muistikäsittelyyn riippuu sen etäisyydestä muistiin ** suuren luokan tietokoneissa on useita suorittimia ja muisteja tyypillisesti solmuina (node), jolloin eri solmun muisti on hitaampaa kuin saman solmun muisti * Heterogeneous Uniform Memory Access (hUMA), ks. HSA-arkkitehtuuri ** eri tyyppisiä suorittimia (CPU, GPU, DSP), jotka käyttävät samaa muistia ** termin esitti AMD APU-suorittimien yhteydessä Unified Memory Architecture (UMA) viittaa integroitujen grafiikkasuorittimien () tapaan jakaa tietokoneen keskusmuistia suorittimen kanssa. Toisin kuin yleiskäyttöisissä tietokoneissa sulautetuissa järjestelmissä muistiarkkitehtuuria voidaan muokata käytettävää sovelluskohdetta varten muiden laitteistomuokkausten ohella. NUMA-arkkitehtuurissa eri pisteissä sijaitsevalla muistilla, jota suoritin voi käyttää, on erilainen suorituskyky. Tähän vaikuttavat signaaliväylän etäisyys, sekä jakaminen toisten suorittimien kanssa. Vaikutukset on huomattu suurissa järjestelmissä ja useamman suoritinkannan tietokoneissa, mutta myöhemmin myös monen ytimen suorittimissa. == Lähteet == == Aiheesta muualla == * Uniform memory access * Cache-only memory architecture * Non-uniform memory access * Memory geometry * Memory hierarchy Luokka:Tietokonearkkitehtuuri
China Everbright Bank

China Everbright Bank () on suuri kiinalainen liikepankki. Pankin kotipaikka on Peking. Talousjulkaisu Forbesin maailman suurimpien julkisesti noteerattujen yritysten Forbes Global 2000 -listalla China Everbright Bank oli vuonna 2016 sijalla 139 ollen samalla 21. suurin kiinalainen pörssiyritys. Pankin markkina-arvo oli 25,7 miljardia Yhdysvaltain dollaria (toukokuussa 2016) ja liikevaihto 27,1 miljardia USD (2015). Vuoden 2015 lopussa pankin henkilökuntaan kuului runsas 40 000 ihmistä. Pankin osake noteerataan Shanghain ja Hongkongin pörsseissä. Taseensa perusteella (487,87 mrd. USD) pankki luokiteltiin vuonna 2016 maailman 52. suurimmaksi julkisesti noteeratuksi pankiksi. Tällä mittarilla se oli tanskalaisen Danske Bankin kokoluokkaa. Kuva:China Everbright Bank.jpg|China Everbright Bankin rakennus. Kuva:China Everbright Bank, Software Park Br., Dalian, Liaoning.jpg|Pankin Liaoningin konttorin sisäänkäynti. == Lähteet == == Aiheesta muualla == Luokka:Kiinalaiset pankit Luokka:Kiinalaiset pörssiyhtiöt
David Pizzoni Elfving

David Pizzoni Elfving (s. 26. marraskuuta 1985) on ruotsalainen jääpalloilija. Hän edustaa Ruotsin Elitserienissä pelaavaa Hammarby IF:ää. Uransa Pizzoni Elfving aloitti Gustavsberg IF:n kakkosjoukkueessa BK Bergetissä. Siirryttyään vuonna 2002 Sandvikenin urheilukioon hän siirtyi myös Gustavsbergistä Sandvikens AIK:n riveihin kolmeksi kaudeksi. Sen jälkeen hän pelasi kauden Söderforsissa GoIF:n riveissä, mutta palasi kaudeksi 2006-2007 vielä Sandvikeniin. Kaudesta 2007-2008 alkaen Pizzoni Elfving on edustanut tukholmalaista Hammarby IF:ää, jonka riveissä hän on saavuttanut mestrauuden vuosina 2010 ja 2013. Pizzoni Elfving nousi jo Ruotsin juniorimaajoukkueisiin, ja A-maajoukkueeseen hän nousi syksyllä 2013. Siviiliammatiltaan Pizzoni Elfving on rakennusinsinööri, jonka hän kävi suoritti Gävlessä. ==Saavutukset== Maajoukkueessa * MM-kulta: 2017 * MM-hopea: 2014 * MM-pronssi: 2016 Seurajoukkueissa * Ruotsin mestari: 2010 ja 2013 Henkilökohtaisesti * Vuoden junioripelaaja 2003, * MMM-kisojen paras puolustaja 2017. == Lähteet == *International Bandy Database ===Viitteet=== Luokka:Ruotsalaiset jääpalloilijat Luokka:Vuonna 1985 syntyneet Luokka:Elävät henkilöt
Life (Simply Redin albumi)

Life on Simply Redin viides studioalbumi, joka julkaistiin lokakuussa 1995. Ensimmäinen single “Fairground” tuli ensimmäinen hitti saavuttaa ensimmäisen sijan Britannian singlelistalla. Albumi saavutti myös ensimmäisen sijan Britannian albumilistalla. == Kappaleet == Kaikki kappaleet on säveltänyt ja sanoittanut Mick Hucknall. == Kokoonpano == * Mick Hucknall – laulu * Fritz McIntyre – koskettimet, taustalaulu * Heitor T P – kitarat * Ian Kirkham – saksofoni, koskettimet == Arvostelut == * Allmusic: Allmusic review * Rolling Stone: Rolling Stone: Album review == Listasijoitukset == Lista (1995) Korkein sijoitus Australia (ARIA Charts) 7 Itävalta (Ö3 Austria Top 40) 1 Belgia (Ultratop Flanderi) 3 Belgia (Ultratop Vallonia) 18 Kanada (RPM) 30 Alankomaat (MegaCharts) 3 Suomi (Suomen virallinen lista) 14 Ranska (SNEP) 7 Saksa (Media Control Charts) 1 Japani (Oricon) 32 Uusi-Seelanti (Recorded Music NZ) 3 Norja (VG-lista) 11 Ruotsi (Sverigetopplistan) 2 Sveitsi (Schweizer Hitparade) 2 Iso-Britannia (UK Albums Chart) 1 Yhdysvallat (Billboard 200) 75 == Lähteet == == Aiheesta muualla == * Life Simply Redin virallisella sivustolla Luokka:Vuoden 1995 albumit Luokka:Simply Redin albumit
China Citic Bank

pienoiskuva|China Citic Bankin pieni toimipiste Hongkongissa. China Citic Bank () on suuri kiinalainen liikepankki. Pankin kotipaikka on Peking. Pankin osake noteerataan Shanghain ja Hongkongin pörsseissä. Talousjulkaisu Forbesin maailman suurimpien julkisesti noteerattujen yritysten Forbes Global 2000 -listalla China Citic Bank oli vuonna 2016 sijalla 79 ollen samalla 15. suurin kiinalainen pörssiyritys. Pankin markkina-arvo oli 40,4 miljardia Yhdysvaltain dollaria (toukokuussa 2016) ja liikevaihto 41,2 miljardia USD (2015). Vuoden 2015 lopussa henkilökuntaan kuului runsas 56 400 ihmistä. Pankin sisaryritys Citic Securities oli saman Forbesin maailmanlistan 309. suurin yritys. Taseensa perusteella (788,89 mrd. USD) pankki luokiteltiin vuonna 2016 maailman 37. suurimmaksi julkisesti noteeratuksi pankiksi. Tällä mittarilla se oli noin 10 prosenttia ruotsalaista Nordeaa suurempi pankkikonserni. == Lähteet == == Aiheesta muualla == Luokka:Kiinalaiset pankit Luokka:Kiinalaiset pörssiyhtiöt Luokka:Peking
Cellio

Cellio on kunta Pohjois-Italiassa Vercellin maakunnassa Piemonten alueella. Cellion naapurikunnat ovat Borgosesia, Breia, Madonna del Sasso, Quarona ja Valduggia. == Lähteet == Luokka:Vercellin maakunnan kunnat
Mukdahan

Mukdahan () on kaupunki Mekongjoen varrella Isanin alueella Koillis- Thaimaassa. Kaupunki on samannimisen provinssin hallinnollinen keskus. Mukdahan sijaitsee 642 kilometriä koilliseen Bangkokista. Lähin rautatieasema sijaitsee Ubon Ratchathanin kaupungissa. Toisella puolen Mekongjokea sijaitsee Laosin Savannakhetin kaupunki. Thaimaan ja Laosin toinen Ystävyyden silta sijaitsee kaupungin pohjoispuolella. ==Lähteet== ==Aiheesta muualla== Luokka:Thaimaan kaupungit
Breia

Breia on kunta Pohjois-Italiassa Vercellin maakunnassa Piemonten alueella. Breian naapurikunnat ovat Borgosesia, Cellio, Madonna del Sasso, Quarona ja Varallo. == Lähteet == Luokka:Vercellin maakunnan kunnat
Borgosesia

Borgosesia on kunta Pohjois-Italiassa Vercellin maakunnassa Piemonten alueella. Borgosesian naapurikunnat ovat Cellio, Grignasco, Guardabosone, Postua, Quarona, Serravalle Sesia, Valduggia ja Vocca. == Lähteet == == Aiheesta muualla == Luokka:Vercellin maakunnan kunnat
China Minsheng Banking

China Minsheng Banking (China Minsheng Banking Corp., Ltd., myös China Minsheng Bank; ) on suuri kiinalainen liikepankkikonserni. Yrityksen kotipaikka on Peking. Pankin osake noteerataan Shanghain pörssissä. Talousjulkaisu Forbesin maailman suurimpien julkisesti noteerattujen yritysten Forbes Global 2000 -listalla China Minsheng Banking oli vuonna 2016 sijalla 65 ollen samalla listan 14. suurin kiinalainen pörssiyritys. Pankin markkina-arvo oli 49,3 miljardia Yhdysvaltain dollaria (toukokuussa 2016) ja liikevaihto 42,4 miljardia USD (2015). Vuoden 2015 lopussa henkilökuntaa suurpankilla oli 000. Taseensa perusteella (696,24 mrd. USD) pankki luokiteltiin vuonna 2016 maailman 43. suurimmaksi julkisesti noteeratuksi pankiksi. Kiinalaispankki oli tällä mittarilla ruotsalaispankki Nordean kokoluokkaa. Kuva:China Minsheng Bank HQ, Beijing.jpg|China Minsheng Bankin pääkonttoria Pekingissä. Kuva:China Minsheng Bank branch in Beijing.jpg|Sivukonttorin sisäänkäynti. Kuva:Minsheng Bank Tower, Wuhan, Hubei Province, P.R.China.JPG|Minsheng Bankin pilvenpiirtäjä Wuhanissa. == Lähteet == == Aiheesta muualla == Luokka:Kiinalaiset pankit Luokka:Kiinalaiset pörssiyhtiöt Luokka:Peking
Emilia Vihantola

Emilia Johanna Vihantola, o.s. Kärkkäinen, vs. 5. heinäkuuta 1985) on suomalainen crossfit-urheilija ja painonnostaja. Hänen seuransa on CF Kuopio Barbell Club. == Urheilu-ura == === Crossfit === Vihantola on kilpaillut crossfitissä vuodesta 2013. Hän on muun muassa osallistunut Tampereella järjestettäviin Winter War-kisoihin viisi kertaa (2013-2017), ja hänen paras sijoituksensa on kolmas vuonna 2017. Vihantola on voittanut pienempiä yksilökilpailuita ja osallistunut myös pari- ja joukkuekilpailuihin sekä kotimaassa että ulkomailla. === Painonnosto === Painonnostossa Vihantola on kilpaillut vuodesta 2016, jolloin hän onnistui nostamaan tulosrajat vuoden 2017 Suomen-mestaruuskilpailuihin. Helmikuussa järjestetyissä SM-kilpailuissa hän sijoittui hopealle tempauksessa, työnnössä ja yhteistuloksessa tuloksella 70+87=157kg. == Lähteet== Luokka:Suomalaiset painonnostajat Luokka:CrossFit Luokka:Vuonna 1985 syntyneet Luokka:Elävät henkilöt
Ander Capa

Ander Capa Rodríguez (s. 8. helmikuuta 1992 Portugalete, Espanja) on espanjalainen jalkapalloilija. Hän on edustanut Espanjan Primera Divisiónissa Eibaria ja Athletic Bilbaota sekä viimeksi Segunda Divisiónissa Levantea. Hän on pelipaikaltaan joko oikea laitapuolustaja tai laitalinkki. == Seurajoukkueura == Capa pelasi uransa ensimmäisen ammattilaisottelunsa Eibarin joukkueessa 18. elokuuta 2013 Real Jaénia vastaan.El Jaén muere en la orilla Marca. Viitattu 18.2.2017. Ensimmäisen maalinsa hän teki 28. syyskuuta 2013 ottelussa Sporting de Gijónia vastaan.Con Scepovic todo es más fácil Marca. Viitattu 18.2.2017. Kaudella 2013–2014 Capa pelasi yhteensä 31 sarjaottelua ja teki niissä kaksi maalia, jonka päätteeksi seura nousi ensimmäistä kertaa historiassaan maan pääsarjaan Primera Divisióniin. Hän pelasi ensimmäisen ottelunsa maan korkeimmalla sarjatasolla 24. elokuuta 2014, jossa Eibar kohtasi kotikentällään Real Sociedadin.Lara seals dream start for Eibar ESPN. Viitattu 18.2.2017. 19\. marraskuuta 2015 Capa teki seuran kanssa vuoteen 2018 asti ulottuvan jatkosopimuksen.Capa: En el Eibar he crecido como persona y como futbolista SD Eibar. Viitattu 18.2.2017. 1\. syyskyyta 2017 Capa teki nelivuotisen sopimuksen baskiseura Athletic Bilbaon kanssa. Sopimus astui voimaan heinäkuussa 2018.Ander Capa signs with Athletic Club Athletic Bilbao. Viitattu 30.6.2018 == Lähteet == == Aiheesta muualla == * Ander Capan tilastot BDFutbol-sivustolla * Ander Capan tilastot Soccerway-sivustolla Luokka:Espanjalaiset jalkapalloilijat Luokka:Vuonna 1992 syntyneet Luokka:Elävät henkilöt
Industrial Bank

Industrial Bank Co., Ltd. (, pinyin: Xīngyè Yínháng) on Kiinan suurimpia pörssinoteerattuja liikepankkeja. Pankin kotipaikka on Fuzhou. Pankin osake noteerataan Shanghain pörssissä. Talousjulkaisu Forbesin maailman suurimpien julkisesti noteerattujen yritysten Forbes Global 2000 -listalla Industrial Bank oli vuonna 2016 sijalla 59 ollen samalla 13. suurin Forbesin listan kiinalainen pörssiyritys. Pankin markkina-arvo oli 47,3 miljardia Yhdysvaltain dollaria (toukokuussa 2016) ja liikevaihto 45,0 miljardia USD (2015). Vuoden 2015 lopussa suurpankin henkilökuntaan kuului runsas 50 000 työntekijää. Taseensa perusteella (815,85 mrd. USD) pankki luokiteltiin vuonna 2016 maailman 35. suurimmaksi julkisesti noteeratuksi pankiksi. == Lähteet == Luokka:Kiinalaiset pankit Luokka:Kiinalaiset pörssiyhtiöt Luokka:SSE 50 -indeksi
Kokonjärvi

Kokonjärvi on seuraavien järvien nimi: * Kokonjärvi, järvi Pelkosenniemellä * Kokonjärvi, järvi Simossa * Kokonjärvi, järvi Urjalan ja Forssan rajalla Luokka:Järvien täsmennyssivut
Lintumaanjärvi

Lintumaanjärvi voi tarkoittaa seuraavia: * Lintumaanjärvi, järvi Tammelassa * Lintumaanjärvi, järvi Kalvolassa Hämeenlinnassa Luokka:Järvien täsmennyssivut
Pyhämaan kirkko

Pyhämaan kirkko voi tarkoittaa seuraavia kirkkoja Pyhämaalla: * Pyhämaan uhrikirkko * Pyhämaan uusi kirkko
Luettelo käsipallon olympiamitalisteista

Käsipallo on ollut olympialaisten kisaohjelmassa vuoden 1972 kesäolympialaisista lähtien, tätä ennen se oli ollut olympiaohjelmassa kerran aiemmin, vuonna 1936. ==Miehet == == Naiset == ==Lähteet== Käsipallo Luokka:Käsipallo olympialaisissa
Loimaan kirkko

Loimaan kirkko voi tarkoittaa seuraavia: * Kanta-Loimaan kirkko, kirkko Hirvikoskella entisessä Loimaan kunnassa * Loimaan vanha kaupunginkirkko, Loimaan kaupunkiseurakunnan kirkko vuodesta 1928 vuoteen 1973 (purettu vuonna 1975) * Loimaan Kaupunginkirkko, Loimaan kaupunkiseurakunnan kirkko vuoden 2005 kuntaliitokseen asti * Loimaan vanhakirkko, Loimaan kirkon vanha paikka ennen nykyisen Kanta-Loimaan kirkon rakentamista Hirvikoskelle vuonna 1837 ==Katso myös== * Loimaan kirkkorakennukset
Kallijärvi

Kallijärvi voi tarkoittaa seuraavia: ;järviä: * Kallijärvi, järvi Keminmaalla * Kallijärvi, järvi Siikaisissa * Kallijärvi, järvi Kalvolassa Hämeenlinnassa * Iso Kallijärvi, järvi Ylitorniolla ;Henkilöitä: * Jarno Kallijärvi (s. 1978), suomalainen jalkapalloilija == Katso myös == * Kalliojärvi * Kalliolampi * Kalliolammi Luokka:Järvien täsmennyssivut
Luettelo jalkapallon olympiamitalisteista

Jalkapallo on ollut olympialaisten kisaohjelmassa vuoden 1900 kesäolympialaisista lähtien. Naisten turnaus tuli olympiaohjelmaan vuoden 1996 kesäolympialaisissa. Menestyneimmät maat ovat miesten turnauksissa Unkari ja naisten turnauksissa Yhdysvallat. ==Miehet == == Naiset == == Lähteet == Jalkapallo Luokka:Jalkapallo olympialaisissa
Alexia Runggaldier

Alexia Runggaldier (s. 27. marraskuuta 1991 Bressanone) on italialainen ampumahiihdon MM-mitalisti. Hän edustaa Fiamme Oro di Moena -seuraa ja on pituudeltaan 171 cm. Hän on ammatiltaan poliisi. Runggaldier kilpaili maailmancupissa ensimmäisen kerran kaudella 2011–2012. Ensimmäiset maailmancupin pisteensä hän saavutti oltuaan 33:s Hochfilzenin pikakilpailussa kaudella 2012–2013. Kymmenen parhaan joukossa hän debytoi oltuaan kymmenes Oslon MM-kilpailujen 2016 normaalimatkalla. Ensimmäisen maailmancupin palkintosijansa hän saavutti oltuaan kolmas Antholzin normaalimatkalla kaudella 2016–2017. Hochfilzenin MM-kilpailuissa 2017 hän saavutti normaalimatkalla pronssia selvittyään kilpailusta ilman sakkominuutteja. Samojen kisojen yhteislähdössä hän oli yhdeksäs ja takaa-ajossa viidestoista. Normaalimatkan maailmancupin kokonaispisteissä hän oli kolmas. Runggaldier saavutti nuorimpien junioreiden MM-kilpailuissa pronssia viestissä 2008 ja 2009. Nuorten MM-kilpailuissa hän sai viestissä hopeaa 2011 ja 2012. Rulla- ampumahiihdon MM-kilpailuissa hän saavutti sekaviestissä hopeaa 2013. Hän sai EM-hopeaa normaalimatkalla 2018. == Lähteet == Luokka:Italialaiset ampumahiihtäjät Luokka:Vuonna 1991 syntyneet Luokka:Elävät henkilöt
SpaceX CRS-11

SpaceX CRS-11 (myös SpX-11) oli SpaceX:n rahtilento kansainväliselle avaruusasemalle. Yhtiön Falcon 9 Full Thrust -raketti laukaisi Dragon- rahtikapselin hyötykuormineen 3. kesäkuuta 2017. Lento kuuluu NASAn Commercial Resupply Services -ohjelmaan. Lento oli ensimmäinen, jossa käytettiin uudelleen jo aiemmin lentänyttä Dragon-alusta. Alus lensi vastaavanlaisen lennon SpaceX CRS-4 vuonna 2014. Rahtina oli noin 2700 kg erilaisia tarvikkeita ja kokeita. == Laukaisuajankohdan kehitys ja valmistelut == CRS-11 oli yksi 12 alkuperäisestä CRS-ohjelman puitteissa SpaceX:ltä tilatuista kansainvälisen avaruusaseman rahtilennoista. == Rahti == Rahtina Dragonin paineistetussa osassa oli erilaisia tarvikkeita miehistölle ja asemalle sekä tieteellisiä kokeita. Paineistamattomassa osassa rahtina oli kolme asemaan kiinnitettävää havainto- ja tuotekehityslaitteistoa. Näistä NICER eli Neutron Star Interior Composition Explorer on Nasan neutronitähtiä havainnoiva laitteisto. ROSA eli Roll-Out Solar Array on U.S. Air Force Research Laboratoryn aurinkopaneeli-koelaitteisto. MUSES eli Multiple User System for Earth Sensing on Teledyne Brownin alusta Maata havainnoiville suurtarkkuus- ja hyperspektrikameroille. Rahdin massakoostumus oli seuraava: * Rahti: 2 708 kg ** Paineistettu ruuma: 1 665 kg *** Tieteellisiä kokeita: 1 069 kg *** Miehistön tarvikkeita: 242 kg *** Aluksen osia: 199 kg *** Avaruuskävelyvarusteita: 56 kg *** IT-laitteistoa: 27 kg ** Paineistamaton ruuma: 1 002 kg *** Neutron Star Interior Composition Explorer (NICER): 372 kg *** Roll-Out Solar Array (ROSA): 325 kg *** Multiple User System for Earth Sensing (MUSES): 305 kg == Katso myös == * Luettelo Falcon 9:n laukaisuista == Lähteet == == Aiheesta muualla == * NASA Commercial Resupply Launch hub Luokka:SpaceX Luokka:Vuoden 2017 avaruustoiminta
Armas Liljeberg

Armas Basilius Liljeberg (8. syyskuuta 1893 – 1. heinäkuuta 1980 Bennington, Vermont) oli suomalainen upseeri. Hän kuului niin sanottuihin tsaarinupseereihin, jotka olivat saaneet koulutuksensa ja palvelleet Venäjän keisarillisessa armeijassa. == Elämä == Ensimmäisen maailmansodan aikana Liljeberg palveli itärintamalla alikapteenina 148. Kaspian rykmentissä. Suomen sisällissodassa hän johti Länsi-Uudenmaan suojeluskuntalaista koottua Sigurdskårenia. Se osallistui Kirkkonummen taisteluihin, kunnes antautui punaisille Upinniemessä 27. helmikuuta. Liljeberg kuitenkin vetäytyi Tammisaaren saaristossa sijaitsevaan Tovön saareen, jossa hän majaili Saksan Itämeren divisioonan maihinnousuun saakka. Tämän jälkeen hän oli mukana kokoamassa Tammisaaren suojeluskuntaa ja siirtyi pian Helsingin suojeluskunnan jäsenistä muodostetun Helsingin jääkäriprikaatin komppanianpäälliköksi. Suomen armeijan palvelukseen Liljeberg tuli syyskuussa 1918 ja toukokuussa 1919 hänet ylennettiin kapteeniksi. Liljeberg toimi muun muassa Rannikkotykistörykmentti 3:n päällikkönä, kunnes lukuisten muiden ”ryssänupseerien” tavoin erotettiin upuolustusvoimista ja pidätettiin virastaan joulukuussa 1921 suojeluskuntaselkkauksen takia. Tämän jälkeen Liljeberg muutti Yhdysvaltoihin, jossa hän asui aluksi Massachusettsin osavaltiossa. Hän sai kansalaisuuden vuonna 1933. Talvisodan aikana Liljeberg organisoi amerikansuomalaisten vapaaehtoisten kokoamista ja vieraili tuolloin myös Suomessa. Hän kuoli Yhdysvalloissa vuonna 1980. == Lähteet == Luokka:Suomalaiset upseerit Luokka:Suomen sisällissodan valkoiset Luokka:Amerikansuomalaiset henkilöt Luokka:Vuonna 1893 syntyneet Luokka:Vuonna 1980 kuolleet
Martti Frick

Martti Leonard Frick (1. huhtikuuta 1916 Uusikaupunki – 15. elokuuta 1994 Hämeenlinna) oli suomalainen upseeri, joka toimi muun muassa Panssarikoulun johtajana ja Porin prikaatin komentajana. Frickin vanhemmat olivat apteekkari Knut Frick ja Helmi Gummerus. Hänen puolisonsa vuodesta 1943 oli Helvi Heino. Frick tuli ylioppilaaksi Viipurin reaalilyseosta 1937, Kadettikoulusta hän valmistui 1941. Talvisodassa Frick toimi komppanianpäällikkönä Kevyt osasto 11:ssä, jatkosodassa hän toimi komppanianpäällikkönä ja komentajan apulaisena Jääkäripataljoona 4:ssä. Frick haavoittui sodissa viisi kertaa. Sotien jälkeen Frick toimi komppanianpäällikkönä Jääkäripataljoona 4:ssä vuodesta 1945 ja Panssarivaunupataljoonassa 1946–1959. Sotakorkeakoulussa hän työskenteli opettajana 1951–1958 ja sitten Panssarirykmentin koulutusupseerina ja sotilastarkkailijana Libanonissa 1958. Panssarivaunupataljoonan komentajana Frick toimi 1958–1961 ja 1966, Panssarikoulun johtajana 1961–1964, Porin prikaatin komentajana 1966–1968, sotilasasiamiehenä Yhdysvalloissa ja Kanadassa 1968–1971 ja sotilasuransa lopuksi Pääesikunnan tiedusteluosaston päällikkönä 1971–1972, ennen eroamistaan vakinaisesta palveluksesta. Frick ylennettiin reservin vänrikiksi 1939, reservin luutnantiksi 1941, luutnantiksi 1942, kapteeniksi 1943, majuriksi 1953, everstiluutnantiksi 1959 ja everstiksi 1966. ==Lähteet== ==Aiheesta muualla== * Kangosjärvi, Jaakko: Yleisesikuntaeversti Martti Frick (muistokirjoitus), HS 22.8.1994 (Viitattu 19.2.2017) Luokka:Suomalaiset everstit Luokka: Vuonna 1916 syntyneet Luokka: Vuonna 1994 kuolleet
Kaiken

Kaiken (jap. 懐剣 tai かいけん) on japanilainen 20–25 cm pitkä yksi tai kaksiteräinen tikari. Sitä käyttivät mies ja -naissamurait. Kaiken oli hyödyllinen itsepuolustusväline sisätiloissa missä katana, ja wakizashi olivat liian pitkiä. Naiset kantoivat kaikenia kimonon sisällä ja käyttivät sitä itsepuolustukseen, sekä rituaalisen itsemurhan suorittamiseen. Kun naissamurai meni naimisiin, niin hänen odotettiin aina kantavan mukanaan kaikenia silloin kun ei ollut aviomiehensä seurassa. ==Katso myös== * Tanto * Katana * Wakizashi ==Lähteet== Luokka:Japanilaiset teräaseet
Iso Mustajärvi

Iso Mustajärvi voi tarkoittaa seuraavia: * Iso Mustajärvi, järvi Torniossa * Iso Mustajärvi, järvi Urjalassa * Iso Mustajärvi, järvi Ylitorniolla * Iso Mustajärvi, järvi Ylöjärvellä Luokka:Järvien täsmennyssivut
Vähä Mustajärvi

Vähä Mustajärvi voi tarkoittaa seuraavia: * Vähä Mustajärvi, järvi Torniossa * Vähä Mustajärvi, järvi Urjalassa * Vähä Mustajärvi, järvi Ylitorniolla * Vähä Mustajärvi, järvi Ylöjärvellä Luokka:Järvien täsmennyssivut
Flashlight (Kasia Mośin kappale)

Flashlight on puolalaislaulaja Kasia Mośin esittämä kappale, jolla hän edusti Puolaa vuoden 2017 Euroviisuissa. Kappale kilpaili Euroviisujen ensimmäisessä semifinaalissa 9. toukokuuta, jossa se sijoittui yhdeksänneksi 119 pisteellä ja pääsi finaaliin. Finaalissa se sai 64 pistettä ja jäi sijalle 22. == Lähteet == Luokka:Puolan euroviisuedustuskappaleet Luokka:Vuoden 2017 euroviisuedustuskappaleet
Sakari Kannosto

Sakari Kannosto (s. 8. lokakuuta 1973 Helsinki) on suomalainen kuvanveistäjä, Erkki Kannoston poika.Mole, Chantarelle & Lollipop Tree. Sakari Kannoston sivusto 22.5.2020. Hän valmistui Kuvataideakatemiasta vuonna 2005. Hänet tunnetaan suurikokoisista valmisesineitä ja kierrätysmateriaaleja hyödyntävistä installaatioistaan sekä keraamisista eläimistään. Kannoston teokset liittyvät usein kuluttamiseen ja ihmisen luontosuhteeseen. Tällä hetkellä hän toimii kuvataiteen lehtorin virassa Omniassa Espoossa. Vuosina 2013–2014 Sakari Kannosto osallistui Villa Karon residenssiin Beninissä tarkastelemalla globaalin jäteongelman ulottuvuuksia ja järjestämällä paikallisille lapsille kierrätysveistotyöpajan. Hän teki Beninissä myös kaksi veistosta: jäteongelmaa ja sen ratkaisua symboloivan Afrikanan ja ihmisen roolia ympäristöään muuttavana voimana kommentoivan Dieu peut toutin. ==Tunnustuksia== Sakari Kannostolle myönnettiin Suomen Ympäristökasvatuksen Seuran Ympäristökasvatuksen ruusu vuonna 2014. Palkinnon myöntäjän mukaan Kannoston toteuttama taidepainotteinen ympäristökasvatus monipuolistaa ympäristökasvatuksen menetelmävalikoimaa. Lisäksi hän käsittelee töissään ja opetuksessaan ympäristöteemoja ja käyttää kiinnostavasti kierrätysmateriaaleja tuoden ympäristökasvatuksen luontevaksi osaksi taideopetusta. Kannosto on toteuttanut taidepainotteista ympäristökasvatusta myös ulkomailla. == Lähteet == == Aiheesta muualla == * Sakari Kannoston kotisivu * * Luokka:Suomalaiset kuvanveistäjät Luokka:Vuonna 1973 syntyneet Luokka:Elävät henkilöt
Origo (kappale)

Origo on unkarilaislaulaja Joci Pápain esittämä kappale, jolla hän edusti Unkaria vuoden 2017 Euroviisuissa. Kappale kilpaili Euroviisujen toisessa semifinaalissa 11. toukokuuta, jossa se sijoittui toiseksi 231 pisteellä ja pääsi finaaliin. Finaalissa se sai 200 pistettä ja saavutti sijan 8. == Lähteet == Luokka:Unkarin euroviisuedustuskappaleet Luokka:Vuoden 2017 euroviisuedustuskappaleet
Vanhakylä (Jaaman piiri)

Vanhakylä (, vir. Vanaküla) on kylä Leningradin alueen Jaaman piirin Narvusin kunnassa Venäjällä. Se sijaitsee Rosonajoen varrella kahdeksan kilometriä Suuresta-Narvusista etelään. Kylässä on 22 asukasta (vuonna 2010). Kylä mainitaan ensimmäisen kerran Novgorodin Šelonin viidenneksen verokirjassa vuonna 1571 nimellä Ilkina. 1580-luvun ruotsalaismiehityksen aikana se esiintyy nimillä Wenekyla, Wenekylla, Wännekylla. Nimitys Ilkino perustuu ortodoksiseen ristimänimeen Ilja. Sen rinnalla käytetty inkeroisnimi Vanakylä vakiintui viralliseksi nimimuodoksi Viron Inkerin aikana. Vuonna 1848 Vanhassakylässä asui 127 inkerikkoa ja 41 inkerinsuomalaista. Inkerikot kuuluivat Haavikon ortodoksiseen ja suomalaiset Kosemkinan luterilaiseen seurakuntaan. Kylän suomalaissukuja olivat Kipatsa, Pekki, Pärnänen ja Varkki. Paikalliset talonpojat olivat Iittovan kartanon maaorjia, kunnes kartanon omistanut Karl Robert von Nesselrode luovutti heidät vuonna 1848 velkojensa korvauksena valtiolle. Vuonna 1862 kylässä oli 26 taloa ja 180 asukasta . Vuonna 1899 Vanhakylä kuului kyläkuntana Narvusin volostiin. Sen 208 asukasta olivat väestönlaskennan mukaan kaikki suomalaisia, mutta luterilaisia heistä oli vain 40 henkeä. Tarton rauhan jälkeen Vanhakylä kuului Viroon. Kylässä oli tsasouna ja baptistien rukoushuone. Naapurikylän koulussa opetettiin sekä suomeksi että viroksi. Saksalaismiehityksen aikana Vanhakylän asukkaat säästyivät väestönsiirrolta Suomeen piiloutumalla metsään . Vuonna 1944 Narvan taisteluiden aikana heidät evakuoitiin Volossovan piirin Kalmusiin, josta he pian palasivat sodalta pääosin säästyneeseen kotikyläänsä. Samana vuonna Viron Inkeri liitettiin Venäjän SFNT:n Jaaman piiriin. Vuonna 1948 Vanhaankylään perustettiin kolhoosi Voshod. Miehet komennettiin metsätöihin ja nuoriso alkoi muuttaa kaupunkeihin, etupäässä Narvaan. Vanhankylän ja Karstalan kolhoosit liitettiin pian Väikylän kalastuskolhoosiin ja sittemmin Narvusin Udarnik- Ropša -sovhoosiin. Vanhakylä koostuu Rosonajoen molemmin puolin useilla eri alueilla sijaitsevista omakotitaloista. Kesäasukkaiden määräksi arvioidaan sata henkeä. Kylässä toimii yksityinen maatila, lomakylä ja hotelli. ==Lähteet== Luokka:Jaaman piiri Luokka:Kosemkinan kylät
Vähä Arajärvi

Vähä Arajärvi voi tarkoittaa seuraavia: * Vähä Arajärvi, järvi Akaassa * Vähä Arajärvi, järvi Pälkäneellä Luokka:Järvien täsmennyssivut
Iso Arajärvi

Iso Arajärvi voi tarkoittaa seuraavia: * Iso Arajärvi, järvi Vesilahdella * Iso Arajärvi, järvi Pälkäneellä Luokka:Järvien täsmennyssivut
Lauri Piironen

Lauri Piironen (s. 18. syyskuuta 1997 Polvijärvi) on entinen suomalainen jääkiekkoilija, joka edusti SM-liigajoukkue Saimaan Palloa. Hän oli pelipaikaltaan vasen laitahyökkääjä. Piironen pelasi lähinnä seuran A-nuorissa, mutta pelejä Liigassakin kertyi kaikkiaan kymmenen kappaletta. Piironen päätti lopettaa pelaajauransa terveydellisistä syistä johtuen vain 20-vuotiaana kauden 2017–2018 päätteeksi. ==Ura== Piironen on joensuulaisen kiekkokoulun kasvatti. Hän toimi kaudella 2012–2013 Jokipoikien C-nuorten kapteenina. Piironen oli C-nuorten SM-karsinnoissa joukkueensa paras pistemies ja maalintekijä tehoilla 6+8=14. Kaudeksi 2014–2015 hän siirtyi Saimaan Pallon B-nuoriin. Lokakuussa 2016 Piironen teki loppukauden 2016–2017 kattavan juniorisopimuksen SaiPan SM-liigajoukkueen kanssa. Tämän jälkeen hän sai tililleen ensimmäisen SM-liigaottelunsa 6. lokakuuta 2016 Turun Palloseuraa vastaan. Piironen merkittiin SaiPan 13. hyökkääjäksi ja hän jäi lopulta ilman peliaikaa. Piirosta aiemmin SM-liigassa on esiintynyt Polvijärvellä syntyneistä pelaajista ainoastaan kaudella 2006–2007 SaiPan luukkumaalivahtina muutamissa otteluissa toiminut Vesa Reijonen.Elite Prospects – Hockey Players from Polvijärvi, FIN Ensimmäiset jääaikansa SM-liigassa Piironen sai 18. helmikuuta 2017 vieraissa Mikkelin Jukureita vastaan. Hänelle avautui paikka SaiPan kokoonpanoon, kun joukkue kärsi lukuisista poissaoloista, sillä SaiPa oli ilmoittanut loukkaantuneiksi peräti kymmenen pelaajaa. Lisäksi joukkueen vahvuudesta oli poistunut siirtotakarajalla viisi kenttäpelaajaa.Curtis Hamilton, Matti Järvinen, Joona Jääskeläinen, Per Savilahti-Nagander ja Brock Trotter Piironen sai ottelussa jääaikaa 11.11 minuuttia. Liigauransa avausmaalin hän teki runkosarjan toiseksi viimeisellä kierroksella 11. maaliskuuta 2017 ylivoimalla Turun Palloseuraa vastaan. Matti Nevalainen valitsi Piirosen ottelun Alumnien tähtien kolmostähdeksi. Hän pelasi kauden aikana SM-liigassa kaikkiaan kymmenen runkosarjaottelua tehden yhden maalin. Piironen jatkoi SaiPassa kaudella 2017–2018 vuoden mittaisella juniorisopimuksella. Hän pelasi loukkaantumisen vuoksi kauden aikana kuitenkin vain yhdeksän ottelua A-nuorissa.Piironen päätti lopettaa pelaajauransa terveydellisten syiden takia kauden 2017–2018 päätteeksi. Hän oli lopettaessaan ainoastaan 20-vuotias. ==Tilastot== 2015–2016 SaiPa A-SM 40 10 8 18 8 2 0 0 0 0 2016–2017 SaiPa A-SM 8 0 1 1 0 – – – – – SaiPa SM-liiga 10 1 0 1 2 – – – – – 2017–2018 SaiPa A-SM 9 2 5 7 10 – – – – – 1 kausi yhteensä SM- liiga 10 1 0 1 2 – – – – – ==Lähteet== * * ===Viitteet=== Luokka:Suomalaiset jääkiekkoilijat Luokka:Saimaan Pallon pelaajat Luokka:Vuonna 1997 syntyneet Luokka:Elävät henkilöt
Niina Saarinen

Niina Helmi Sinikka Saarinen (s. 23. huhtikuuta 1998 Savonlinna) on suomalainen kivääriampuja, joka edustaa Savonlinnan metsästys- ja ampumaseuraa ja kuuluu Leppa.fi-tiimiin. Niina on aloittanut ammunnan vuonna 2011 ja lajeinaan hänellä on ilma- ja pienoiskivääri. Niina on voittanut joukkuesuomenmestaruuden pienoiskiväärillä. Ammunnan lisäksi Niina harrastaa kartingia, jossa parhaana saavutuksena on aluemestaruusmitali. == Lähteet == Luokka:Suomalaiset ampujat Luokka:Vuonna 1998 syntyneet Luokka:Elävät henkilöt
Jimi Aavikko

Jimi Joonatan AavikkoYlioppilastutkintolautakunta (s. 5. maaliskuuta 1997 Vantaa) on suomalainen entinen jääkiekkoilija, pelipaikaltaan vasen laitahyökkääjä. Hän pelasi urallaan seitsemän SM-liigaottelua Saimaan Pallossa kaudella 2016–2017 sekä kahdeksan Mestis-ottelua Jokipojissa kaudella 2017–2018, kunnes Aavikko päätti lopettaa pelaajauransa terveydellisistä syistä vain 20-vuotiaana joulukuussa 2017 tulleen aivotärähdyksen myötä. ==Ura== Vantaalla syntynyt Aavikko on Jokipoikien kasvatti. Hän toimi kaudella 2012–2013 seuran C-nuorten varakapteenina. Aavikko oli C-nuorten SM-sarjan runkosarjassa joukkueensa paras pistemies, maalintekijä ja syöttäjä tehoilla 25+26=51, joilla hän sijoittui koko sarjan pistepörssissä kolmanneksi. Kaudella 2015–2016 Aavikko oli 20 osumallaan Jokipoikien A-nuorten toiseksi paras maalintekijä Nemo Huhdan jälkeen. Kaudeksi 2016–2017 Aavikko siirtyi Saimaan Pallon A-nuoriin. Hän teki seurassa SM-liigadebyyttinsä 18. helmikuuta 2017 vieraissa Mikkelin Jukureita vastaan. Aavikolle avautui paikka SaiPan kokoonpanosta, kun joukkue kärsi lukuisista poissaoloista, sillä SaiPa oli ilmoittanut loukkaantuneiksi peräti kymmenen pelaajaa. Lisäksi joukkueen vahvuudesta oli poistunut siirtotakarajalla viisi kenttäpelaajaa.Curtis Hamilton, Matti Järvinen, Joona Jääskeläinen, Per Savilahti-Nagander ja Brock Trotter Aavikko merkittiin joukkueen nelosketjuun yhdessä toisen liigadebytantin, Jesse Hallikkaan sekä toista liigaotteluaan pelanneen Kristian Afanasjevin viereen. Hän sai ottelussa jääaikaa 7.10 minuuttia. Aavikko pelasi SM-liigassa kaikkiaan seitsemän runkosarjaottelua ilman tehopisteitä. Aavikko palasi kaudeksi 2017–2018 vuoden mittaisella Mestis- sopimuksella kasvattajaseuraansa Jokipoikiin. Hän pelasi joukkueessa kahdeksan runkosarjaottelua sekä 13 ottelua seuran A-nuorissa, kunnes joulukuussa 2017 Aavikko sai vastustajan kyynärpään päähänsä A-nuorten Mestiksen ottelussa. Hän sai tilanteessa aivotärähdyksen ja Aavikko päätti aiempienkinkin aivotärähdystensä myötä lopettaa pelaajauransa terveydellisistä syistä tammikuussa 2018. ==Muuta== Aavikko valmistui ylioppilaaksi Kimpisen lukiosta keväällä 2017. ==Tilastot== 2016–2017 SaiPa SM-liiga 7 0 0 0 2 – – – – – 2017–2018 Jokipojat Mestis 8 0 0 0 0 – – – – – 1 kausi yhteensä SM-liiga 7 0 0 0 2 – – – – – 1 kausi yhteensä Mestis 8 0 0 0 0 – – – – – ==Lähteet== * * ===Viitteet=== Luokka:Suomalaiset jääkiekkoilijat Luokka:Vuonna 1997 syntyneet Luokka:Elävät henkilöt
Ermanarik

Ermanarik (myös Ermanaric, Ermanaricus tai Hermanarik; k. noin 376) oli gootteihin kuuluneiden greuthungien kuningas vuoden 375 aikoihin. Greuthungien valtakunta sijaitsi jossain nykyisen Ukrainan alueella. On epäselvää, kuinka laaja alue lopulta oli, mutta luultavasti se ulottui Pripetin soilta etelään Donin ja Dniestrin välillä.Maijastiina Kahlos: Roomalaiset ja barbaarit, s. 124. Otava, Helsinki 2020. Greuthungit esitetään usein samana kansana kuin myöhemmät ostrogootit. Roomalainen historioitsija Ammianus Marcellinus mainitsee Ermanarikin teoksessaan Res gestae. Ammianuksen mukaan Ermanarik oli sotaisa kuningas, joka teki lopulta itsemurhan, kun alaanit ja hunnit valloittivat hänen hallitsemansa alueet 370-luvulla. Ermanarikin kuoleman jälkeen uudeksi kuninkaaksi valittiin Vithimiris. Ermanarikista tuli jo varhain suosittu hahmo kansantarinoissa. Historioitsija Jordanesin mukaan Ermanarik olisi teloittanut naisen nimeltä Sunilda antamalla kahden villihevosen repiä hänet kahtia. Julman rangaistuksen syynä oli se, että naisen aviomies oli pettänyt Ermanarikin. Sunildan kuoleman jälkeen tämän veljet Sarus ja Ammius haavoittivat Ermanarikia vakavasti. Legendan eri muunnelmat vaikuttivat voimakkaasti keskiaikaiseen germaaniseen ja myös Englannin ja Skandinavian kirjallisuuteen. Ermanarikin nimi esiintyy monessa eri muodossa eri kirjoittajilla ja eri kielillä. Ammianus Marcellinus kutsuu häntä Ermenrichukseksi, Jordanes Hermanaricukseksi, norjalaiset kirjoittajat Jörmunrekriksi ja anglosaksit Eormenriciksi. == Lähteet == Luokka:Goottien kuninkaat Luokka:Itsemurhan tehneet Luokka:Vuonna 376 kuolleet Luokka:Syntymävuosi tuntematon
Chef & Sommelier

Chef & Sommelier oli Helsingin Ullanlinnassa lokakuussa 2010 toimintansa aloittanut ja kesäkuussa 2017 lopettanut ravintola, jonka Suomen Gastronomien Seura valitsi vuoden ravintolaksi vuonna 2013. Keittiömestarina (chef) toimi Sasu Laukkonen. Luomuruokaan keskittynyt ravintola sai vuonna 2014 arvostetun Michelin-tähden. Ravintolalla oli illallistarjoilu tiistaista lauantaihin. Laukkonen ilmoitti tiedotteessa 2. toukokuuta, että ravintola lopettaa 22. kesäkuuta 2017. Elokuun alusta tiloissa aloitti uusi ravintola nimellä ravintola Ora. ==Lähteet== ==Aiheesta muualla== * Chef & Sommelier (tripadvisor.com) * Keittiömestari Sasu Laukkosen ruoanlaiton ideologia lähtee raaka-aineista (25.11.2016, Puheen Aamu -radio-ohjelma, kesto 31 min) (yle.fi) * Heli Koivuniemi: Näin Michelin-kokki Sasu Laukkonen petraisi kouluruokaa (17.3.2014) (helsinginuutiset.fi) * Keittiömestari Sasu Laukkonen (sasulaukkonen.fi) Luokka:Helsingin entiset ravintolat Luokka:Ullanlinna Luokka:Suomen gastronomien seuran vuoden ravintolat
Erik Rosenlew

Erik Rosenlew (6. heinäkuuta 1877 Pori – 7. lokakuuta 1952 Pori) oli suomalainen vuorineuvos ja W. Rosenlew & Co Ab:n johtaja.Aikalaiskirja 1934 (Projekt Runeberg) Rosenlewin vanhemmat olivat kauppaneuvos Fredrik Wilhelm Rosenlew ja Emma Karolina Björkman. Hän pääsi ylioppilaaksi 1896 (Nya svenska lärovärket i Helsingfors) ja opiskeli Helsingin yliopistossa kemiaa valmistuen filosofian kandidaatiksi 1902 ja filosofian maisteriksi 1907. Hän opiskeli myös Zürichissä 1902–1903. Erik Rosenlew toimi Helsingin yliopiston kemiallisen laboratorion ylimääräisenä assistenttina 1904–1906 ja vt. laboraattorina 1906–1908. Hän oli W. Rosenlew & Co Ab:n johtajana vuodesta 1910 alkaen, yhtiön johtokunnan jäsenenä vuodesta 1907 ja johtokunnan varapuheenjohtajana vuodesta 1916. Hän sai vuorineuvoksen arvon 1929. Rosenlew oli naimisissa vuodesta 1902 Karin Matilda von Frenckellin kanssa. == Lähteet == Luokka:Vuorineuvokset Luokka:Suomalaiset yritysjohtajat Luokka:Vuonna 1877 syntyneet Luokka:Vuonna 1952 kuolleet
Ravintola Roux

Ravintola Roux on lahtelainen ravintola, joka valittiin Vuoden ravintolaksi 2016. Noin 300 metriä Lahden rautatieaseman pohjoispuolella Keski-Lahden kaupunginosassa toimiva ravintola Roux tunnetaan korkealaatuisen klassisen ranskalaisen keittiötaidon vaalijana. Kaupunkinsa ainoa fine dining -ravintola on rakennettu vanhan apteekin tiloihin. Keittiömestarina toimii Sami Häkkinen ja toisena ravintoloitsijana Kati Häkkinen. ==Lähteet== ==Aiheesta muualla== *Ravintola Roux (tripadvisor.com) * Luokka:Suomen gastronomien seuran vuoden ravintolat Luokka:Ravintolat Lahdessa Luokka:Keski-Lahti